Skandali rus i dopingut
Sportistët në Rio thonë se është koha për ta hedhur vështrimin përtej skandalit të dopingut
Skandali i dopingut në lidhje me sportistët kryesisht rusë mbizotëroi në media gjatë ditëve dhe javëve para Lojrave Olimpike të Rios. Tani që Lojrat kanë filluar, sportistët thonë se është koha që vëmendja të përqendrohet te sporti. Tani, pas fillimit të Lojrave Olimpike të Rios, çështja e dopingut ende përmendet kur flitet për disa aktivitete. Javën e kaluar Komiteti Olimpik Ndërkombëtar vendosi se vetëm 271 sportistë rusë do të lejohen të konkurrojnë në Rio, nga 389 të listës fillestare. Kjo pasi një komision i pavarur zbuloi raste përdorimi të dopingut të sponsorizuara nga shteti në atletikë. Hetimet që pasuan zbuluan shkelje edhe në sporte të tjera. Peshëngritësi amerikan Kendrick Farris thotë se i vjen keq që nuk do të ndeshet me një kundërshtar të tijin rus: Shumë qeveri dhe organizata ndërkombëtare bënë thirrje që rusët të eliminoheshin plotësisht nga Lojrat. Por Komiteti Olimpik Ndërkombëtar vendosi që çdo federatë sportive ta merrte vetë vendimin për sportistët. Shumica e rusëve të eliminuar nga Rio ishin peshëngritës, kajakistë dhe atletë. Farris thotë se federata e peshëngritësve mori vendimin e duhur. thotë peshëngritësi Farris. Këto Lojra janë të parat për peshëngritësen amerikane Morghan King. Ajo thotë se përpiqet të jetë e fokusuar pavarësisht skandalit të dopingut: Të gjithë sportistët me të cilët biseduam thanë se është koha të shohim përtej skandalit. Ata thanë se entuziazmi i lojërave vazhdon në Rio dhe pikërisht aty duhet të fokusohen sportistët.